पुल के ऊपर बनी टूटी रेलिंग बनी लोगों के लिए खतरा
अम्बाला-जगाधरीमार्गपर छोटा खुड्डा गांव के पास टांगरी बांध के ऊपर बनी पुलिया की रेलिंग टूटने के कारण आसपास के लोगों को काफी परेशानी का सामना करना पड़ रहा है। संबंधित विभाग को बार-बार शिकायत के बाद भी टूटी रेलिंग को ठीक करने के लिए कोई ध्यान नहीं दिया जा रहा है।
छोटा खुड्डा गांव के निवासियों अनिल, तसलीम, सुरेन्द्र, नसीम रवि इत्यादि ने बताया कि कुछ समय पहले ट्रक के नदी में गिरने के कारण पुल की रेलिंग टूट गई थी। दो दिन पहले संबंधित विभाग के कर्मचारी गांववासियों की शिकायत कें बाद मौके पर आए थे। लेकिन खानापूर्ति करते हुए सिर्फ ईंट-पत्थर से जगह को कवर करके चले गए हैं। गांव वासियों ने बताया कि वह अास-पास की फैक्ट्रियों में काम करते हैं। काम में देरी के कारण वह देर रात अपने घर पहुंचते हैं। दो दिन पहले भी सड़क से गुजर रहे एक बड़े ट्राले ने एक कार में टक्कर मार दी। इस कारण कार टूटी रेलिंग के किनारे पर फंस गई थी। अगर समय रहते वह लोग कार को देखते तो दुर्घटना भयानक हो सकता था।
hin_Deva hin_Deva hin_Deva